
Je li pušenje nargile dozvoljeno i ima li pušenje nargile status pušenja duhana?


* 
* 
* 
* 
* 
* 
* 

 
Da li je dozvoljeno pušiti nargilu?

Pitanje slično Vašem postavljeno je eminentnom učenjaku Ibn Bazu, rahimehullah, i on je odgovorio da je “pušenje nargile i duhana izuzetno štetno, pa to spada u zabranjena djela”. U tome se ovaj islamski ***[učenjak](https://pitajucene.com/search/u%C4%8Denjak/questions/ "Pretraži pitanja o učenjacima")*** pozvao na Allahove riječi: **“Pitaju te šta im se dozvoljava. Reci: ‘Dozvoljavaju vam se lijepa jela…’”** (El-Maida, 4); **“‘…koji će im lijepa jela dozvoliti, a ružna im zabraniti…’”** (El-E‘raf, 157). I mnogi savremeni islamski učenjaci smatraju da je pušenje nargile zabranjeno. Na štetne posljedice pušenja nargile upozorila je i Svjetska zdravstvena organizacija, koja kaže da je nargila isto toliko kobna za pluća kao pušenje cigareta. “Pušenje nargile oslobađa velike koncentracije toksične mješavine ugljenmonoksida, teških metala, kancerogenih hemijskih supstanci i nikotina u količini dovoljnoj da izazove ovisnost. Za vrijeme jedne seanse, koja traje između dvadeset i osamdeset minuta, pušač nargile može inhalirati dim koji inhalira pušač kad popuši stotinu cigareta ili više…”, kaže se u jednom izvještaju ove organizacije. Onome ko se sustegne od zabranjenog, Allah će dati užitak u halalu i nagradit će ga lijepom nagradom. Allah je, džellešanuhu, pokrovitelj uspjeha i samo On sve zna.


Odgovorio: **Abdurrahman  Kuduzović**


